**Ministru kabineta noteikumu projekta**

**„Grozījumi Ministru kabineta 2012.gada 17.aprīļa noteikumos Nr.275**

**„Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes** **nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2012.gada 17.aprīļa noteikumos Nr.275 „Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam”” (turpmāk – noteikumu projekts) sagatavots, pamatojoties uz Veterinārmedicīnas likuma 42.1 panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir:1) Ministru kabineta 2012.gada 17.aprīļa noteikumi Nr.275 „Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam”” (turpmāk – noteikumi Nr.275);2) Eiropas Parlamenta un Padomes 2009.gada 21.oktobra Regula (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr.1774/2002 (Dzīvnieku izcelsmes blakusproduktu regula) (turpmāk – regula Nr.1069/2009);3) Eiropas Komisijas 2011.gada 25.februāra Regula (ES) Nr.142/2011, ar kuru īsteno Eiropas Parlamenta un Padomes Regulu (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (turpmāk – regula Nr.142/2011).1. Tā kā Norvēģijā 2016.gada 15.martā savvaļas ziemeļbriedim tika konstatēts pirmais saslimšanas gadījums ar hroniskās novājēšanas slimību (turpmāk – HNS), bet 2016.gada 25.maijā HNS tika konstatēts alnim, kā arī ņemot vērā risku, kas saistīts ar savvaļas un ierobežotās platībās audzētu briežu dzimtas dzīvnieku HNS tālāku izplatību un uzliesmojumiem, no Eiropas Komisijas *DG SANTE Unit G4* 2016.gada 9.jūnijā ir saņemta e-pasta vēstule par to, ka ir risks ar briežu dzimtas dzīvnieku urīnu, kas paredzēts dzīvnieku pievilināšanai, ievazāt HNS ierosinātāju briežu dzimtas dzīvniekiem no HNS skartajām valstīm. HNS ir hroniska centrālās nervu sistēmas slimība briežu dzimtas dzīvniekiem, kuriem novēro sugai neraksturīgas pārmaiņas uzvedībā, kustību traucējumus un organisma vispārējā stāvokļa pasliktināšanos. Slimība ir zināma kopš 1967.gada. Eiropas Savienībā slimība nav konstatēta, bet tā ir konstatēta Amerikas Savienotajās Valstīs un Kanādā. Līdz šim slimība tika novērota savvaļas vai ierobežotās platībās audzētiem staltbriežiem un savvaļas baltastes briežiem, bet šogad tā ir konstatēta savvaļas ziemeļbriedim un alnim.Eiropas Pārtikas nekaitīguma iestāde (*EFSA*) un tās ekspertu grupa bioloģisko risku jautājumos (*Scientific Panel on Biological Hazards*) ir sniegusi divus atzinumus:1) „*Opinion of the Scientific Panel on biological hazards (BIOHAZ) on a surveillance programme for Chronic Wasting Disease in the European Union”* (<https://www.efsa.europa.eu/en/efsajournal/pub/70>), kurā ir norādīts, ka Eiropas briežu dzimtas dzīvnieku populācija sastāv no vairākiem miljoniem savvaļas un simtiem tūkstošu ierobežotās platībās audzētu briežu dzimtas dzīvniekiem. Teorētiski ir iespējams, ka Eiropas briežu dzimtas dzīvnieki ir inficēti ar PrPCWD, PrPBSE, PrPScrapie vai pat TSE celmu, tomēr nav veikti izmeklējumi un izpēte. Tikai dažas Eiropas valstis veic uzraudzības programmas savvaļas vai ierobežotās platībās audzētiem briežu dzimtas dzīvniekiem, un tie ir tikai daži eksperimentāli pētījumi, lai iegūtu datus par Eiropas briežu dzimtas dzīvnieku uzņēmību pret HNS; 2) „Scientific Opinion on the results of the EU survey for Chronic Wasting Disease (CWD) in cervids” (<https://www.efsa.europa.eu/en/efsajournal/pub/1861>), kurā, pamatojoties uz Eiropas Komisijas izveidotās aptaujas rezultātiem laika posmā no 2006. līdz 2010.gadam, secināts, ka briežu dzimtas dzīvniekiem Eiropas Savienībā nevar izslēgt HNS iespējamību.Ņemot vērā minēto, noteikumos Nr.275 jānosaka aizliegums dzīvnieku pievilināšanai paredzētā briežu dzimtas dzīvnieku urīna izmantošanai, laišanai tirgū Latvijas teritorijā, ievešanai no trešajām valstīm un Eiropas Savienības dalībvalstīm, kā arī eksportēšanai.2. Patlaban noteikumi Nr.275 nosaka, ka nobeigušos lolojumdzīvniekus un zirgu dzimtas dzīvniekus ir atļauts aprakt tikai reģistrētās dzīvnieku kapsētās atbilstoši normatīvajiem aktiem par dzīvnieku kapsētu iekārtošanu, reģistrāciju, uzturēšanu, darbības izbeigšanu un likvidēšanu un aizsargjoslu noteikšanas metodiku ap dzīvnieku kapsētām. Taču no regulas Nr.1069/2009 19.panta 1.punkta "a" apakšpunktā un regulas Nr.142/2011 15.pantā un VI pielikuma III nodaļas 1.iedaļā noteiktā izriet, ka nobeigušos lolojumdzīvniekus iespējams likvidēt, tos aprokot uz vietas teritorijā, no kuras šādi dzīvnieku izcelsmes blakusprodukti iegūti. Ievērojot minēto, noteikumos Nr.275 būtu jāatļauj apglabāšana konkrētos gadījumos uz vietas teritorijā, kurā lolojumdzīvnieki ir atradušies (dzīvojuši). Atbilstoši Latvijas Pašvaldību savienības izteiktajam viedoklim lolojumdzīvnieku aprakšana nav pieļaujama daudzdzīvokļu ēkām piegulošajā teritorijā.Tā kā regulas Nr.142/2011 VI pielikuma III nodaļas 1.iedaļas 3.punkta „b” apakšpunkts nosaka, ka lolojumdzīvnieku līķi uz vietas aprokami tā, lai neapdraudētu cilvēku veselību, izmantojot procesus vai metodes, kas nekaitē videi, jo īpaši, ja pēc aprakšanas var rasties ūdens, gaisa, augsnes, kā arī augu un dzīvnieku apdraudējums vai smakas, tad noteikumos Nr.275 jānosaka nosacījumi nobeigušos lolojumdzīvnieku aprakšanai, tā novēršot apdraudējuma risku cilvēku un dzīvnieku veselībai, dzīvībai un apkārtējai videi, kā arī jebkuru patogēnu izkliedes risku. Lolojumdzīvnieka līķa likvidēšanai aprokot to ārpus dzīvnieku kapsētām būtu nosakāms aizliegums arī attiecībā uz pieminekļu uzstādīšanu. 3. Ministru kabineta 2016. gada 16. februāra noteikumi Nr.106 “Grozījumi Ministru kabineta 2014. gada 15. jūlija noteikumos Nr.393 "Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība"” (turpmāk – noteikumi Nr.106) precizē informācijas apriti Lauksaimniecības datu centra (turpmāk – LDC) lauksaimniecības dzīvnieku, ganāmpulku un novietņu reģistrā, kas ir valsts informācijas sistēmas "Lauksaimniecības datu centra informācijas sistēma" sastāvdaļa (turpmāk – datubāze). Ir noteikts, ka LDC datubāzē iekļauj informāciju par liellopu elektroniskajiem apzīmēšanas līdzekļiem, tāpēc tos izmanto liellopu apzīmēšanā, reģistrē datubāzē un norāda dzīvniekam izmantotā elektroniskā identifikatora veidu. Noteikumi Nr.106 nosaka, ka liellopa pasi izgatavo un to izdod īpašniekam vai turētājam, ja dzīvnieku izved uz citu Eiropas Savienības dalībvalsti vai ja liellopa pasi pieprasa trešās valsts kompetentā iestāde. Noteikumi Nr.106 nosaka arī to, ka LDC jānodod tikai nokautu zirgu dzimtas dzīvnieku pases. Tā kā datu apmaiņai nobeigušos dzīvnieku (dzīvnieka līķa) īpašnieki un turētāji izmanto elektronisko paziņošanas sistēmu datubāzē, ir nepieciešams Dzīvnieku izcelsmes blakusproduktu un pārstrādātu produktu pavaddokumenta veidlapā (noteikumu Nr.275 1.pielikums) svītrot norādi par pilnvarojumu nodot dzīvnieku pases LDC.4. Jāprecizē LDC nosaukums, jo ir mainīts tā statuss un LDC no valsts aģentūras ir reorganizēts par tiešās pārvaldes iestādi.Minētās problēmas noteikumu projekts atrisinās pilnībā. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav.  |
| **II. Tiesību akta projekta ietekme uz sabiedrību,** **tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz medniekiem, kuri vēlēsies izmantot, laist tirgū Latvijas teritorijā, ievest no trešajām valstīm un Eiropas Savienības dalībvalstīm, kā arī eksportēt briežu dzimtas dzīvnieku urīnu, kas paredzēts dzīvnieku pievilināšanai. Latvijā ir reģistrēti 2074 medību iecirkņi un 21 000 medniekiem izsniegtas mednieka sezonas kartes.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas** **starptautiskajām saistībām** |
| 1. | Saistības pret Eiropas Savienību | 1. Regula Nr.1069/2009.2. RegulaNr.142/2011. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
| **1.tabula** **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Regula Nr.1069/2009.2. RegulaNr.142/2011. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību-pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi)- kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1069/2009 19.panta 1.punkta "a" apakšpunkts; Regulas Nr.142/2011 15.pants un VI pielikuma III nodaļas 1.iedaļa | 22.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas 142/2011 VI pielikuma III nodaļas 1.iedaļas 3.punkta „b” apakšpunkts | 22.1punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regulas Nr.1069/2009 19.panta 1.punkta "a" apakšpunkts un Regulas Nr.142/2011 15.pants un VI pielikuma III nodaļas 1.iedaļa nosaka, ka kompetentā iestāde var atļaut nobeigušos lolojumdzīvniekus aprakt uz vietas teritorijā, no kuras šādi dzīvnieku izcelsmes blakusprodukti iegūti. Līdz ar to noteikumos Nr.275 ir paredzēts iekļaut minētajā tiesību aktā paredzēto rīcības brīvību dalībvalstij – konkrētos gadījumos apglabāt lolojumdzīvnieku uz vietas teritorijā, kurā tas ir atradies (dzīvojis).Regulas Nr.142/2011 VI pielikuma III nodaļas 1.iedaļas 3.punkta „b” apakšpunkts nosaka, ka lolojumdzīvnieku līķu aprakšanai uz vietas jānotiek tādā veidā, lai neapdraudētu cilvēku veselību, izmantojot procesus vai metodes, kas nekaitē videi, jo īpaši, ja to rezultātā var rasties ūdens, gaisa, augsnes, kā arī augu un dzīvnieku apdraudējums vai smakas. Noteikumos Nr.275 ir lietderīgi noteikt nosacījumus nobeigušos lolojumdzīvnieku aprakšanai, lai tā novērstu apdraudējuma risku cilvēku un dzīvnieku veselībai, dzīvībai un apkārtējai videi, kā arī jebkuru patogēnu izkliedes risku. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

*Anotācijas V sadaļas 2.tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas** **aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Zemkopības ministrijas tīmekļa vietnē [www.zm.gov.lv](http://www.zm.gov.lv) no 2016.gada 28.jūnija līdz 8.jūlijam.  |
| 2. | Sabiedrības līdzdalība projekta izstrādē | Noteikumu projekts elektroniski nosūtīts saskaņošanai biedrībām Lauksaimnieku organizāciju sadarbības padome, Zemnieku saeima un Latvijas Mednieku asociācija. |
| 3. | Sabiedrības līdzdalības rezultāti | Sabiedriskai apspriešanai informācija par noteikumu projektu tika ievietota Zemkopības ministrijas tīmekļa vietnē no 28.06.2016. līdz 8.07.2016.; komentāri netika saņemti.Biedrībām „Lauksaimnieku organizāciju sadarbības padome”, „Zemnieku saeima” „Latvijas Mednieku asociācija” un „Latvijas Mednieku savienība” iebildumu nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana** **un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministra p.i. A.Čakša

09.11.2016. 9:41

1722

A.Tora

67027620, Aija.Tora@zm.gov.lv